13. ΝΟΜΟΣ 1429 της 19/21 Μαΐου 1918 Περί υποχρεωτικής λήψεως εκ μέρους των παραγωγών μέτρων προς πρόληψιν εκ πυρκαϊών της εσοδείας των σιτηρών. Άρθρ.1.-Οι ιδιοκτήται, νομείς, καλλιεργηταί ή επίμορτοι καλλιεργηταί ή οιασδήποτε φύσεως τοιούτοι αγρών εσπαρμένων δια σίτου, κριθής ή βρώμης και κεμένων κατά μήκος των σιδηροδρομικών γραμμών των σιδηροδρόμων Θεσσαλίας και των ελληνικών από Λεβαδείας μέχρι Παπαπουλίου, υποχρεούνται να διανοίξωσιν εκατέρωθεν της σιδηροδρομικής γραμμής και εις απόστασιν 100 μέτρων απ’ αυτής απομονωντικήν ζώνην, πλάτους 20 μέτρων. Θα θερίσωσιν εις αυτήν τα άνω σιτηρά πράσινα προ της ωριμάνσεως, θα κάμωσι δηλαδή εις την απομονωτικήν ζώνην χλωροθέρι. Θα μεταφέρωσιν αμέσως τα δεμάτια μακράν και συγχρόνως θ’ αρώσωσι την απομονωτικήν ζώνην. Οι ιδιοκτήται νομείς, καλλιεργηταί ή επίμορτοι καλλιεργηταί ή οιασδήποτε φύσεως τοιούτοι των υπό αγρανάπαυσιν και εκατέρωθεν των σιδηροδρομικών γραμμών αγρών υποχρεούνται ν’ αρώσωσιν απομονωτικήν ζώνην ως άνω. Οι ιδιοκτήται ως και οι παντός είδους νομείς των εκατέρωθεν των σιδηροδρομικών λειβαδίων υποχρεούνται να καθαρίσωσιν απομονωτικήν ζώνην, οριζομένην ως και εις τους εσπαρμένους αγρούς, από τα χόρτα, και ν’ αποκομίσωσιν αμέσως αυτά τουλάχιστον 150 μέτρα μακράν της σιδηροδρομικής γραμμής. Ο χρόνος ακριβώς της ενάρξεως του θερισμού των σιτηρών και της αρώσεως της απομονωτικής ζώνης, ως και της αποκοπής των χόρτων εις αυτήν εν τοις λειβαδίοις, ορίζεται παρά των κατά τόπους οργάνων της στρατιωτικής διευθύνσεως της συγκεντρώσεως των προϊόντων. Σελ. 6 17.Α.α.12-13 Κώδικας Αγροτικής Ασφάλειας Άρθρ.2.-Επιστάσης της εποχής του θερισμού οι κάτοιχοι αγρών εσπαρμένων δια σιτηρών και ευρισκομένων παρά τας σιδηροδρομικάς γραμμάς και εις απόστασιν 100 μέτρων εκατέρωθεν αυτών υποχρεούνται ν’ αρχίσωσι τον θερισμόν από την σιδηροδρομικήν γραμμήν και να εξακολουθώσι βαίνοντες μέχρι της απομονωτικής ζώνης. Να θερίσωσι τα σιτηρά ειςτην έκτασιν αυτήν παρά το έδαφος και να μεταφέρωσιν ευθύς αμέσως τα δεμάτια εις απόστασιν τουλάχιστον 150 μέτρων μακράν της σιδηροδρομικής γραμμής, δηλαδή πέραν και της απομονωτικής ζώνης. Άρθρ.3.-Οι μετά τον θερισμόν συγκεντρούμενοι σωροί των δεματίων (θυμωνιές) πρέπει ν’ απέχωσι των σιδηροδρομικών γραμμών τουλάχιστον 500 μέτρα. Πρέπει επίσης ν’ απέχωσιν αλλήλων εφ’ ικανόν. Τα κατά τόπους όργανα της στρατιωτικής διευθύνσεως της συγκεντρώσεως των προϊόντων θα ορίσωσι τας αποστάσεις, αίτινες δέον να υπάρχωσι μεταξύ αυτών. Πέριξ των αλωνίων και του χώρου ένθα ευρίσκονται αι θυμωνίαι, οι κάτοχοι αυτών υποχρεούνται να ενεργώσι τέλειον καθαρισμόν από των αχύρων και εν γένει των χόρτων. Απαγορεύεται εις τους εργάτας του αλωνισμού ή εις οιονδήποτε να ίσταται εν τοις αλωνίοις φέρων σιγάρον ανημμένον ή φως ακάλυπτον ή ν’ ανάπτη πυράν εν υπαίθρω και εις απόστασιν ελάσσονα των 500 μέτρων. Άρθρ.4.-Οι χρησιμοποιούντες δια τον αλωνισμόν αλωνιστικάς μηχανάς υποχρεούνται να διατηρώσι τας καπνοδόχους των μηχανών κεκαλυμμένας δια διπλών μεταλλίνων πλεγμάτων. Άρθρ.5.-Οι ιδιοκτήται νομείς, καλλιεργηταί ή επίμορτοι καλλιεργηταί ή οιασδήποτε φύσεως τοιούτοι αγρών εσπαρμένων δια σιτηρών και κειμένων κατά μήκος των σιδηροδρομικών γραμμών υποχρεούνται κατ’ αρχήν να έχωσι φύλακας κατά μήκος των σιδηροδρομικών γραμμών προς φύλαξιν της εσοδείας των από τον κίνδυνον των πυρκαϊών. Άρθρ.6.-Οι παραβάται των διατάξεων του παρόντος Νομοθετικού Βασιλικού Διατάγματος τιμωρούνται υπό του αρμοδίου δικαστηρίου των πλημμελειοδικών με χρηματικήν ποινήν μέχρι (10.000 δραχμών) ή με φυλάκισιν μέχρις ενός έτους, ή με αμφοτέρας τας ποινάς, εφαρμοζομένων και των διατάξεων του ποινικού νόμου εν περιπτώσει βαρυτέρου αδικήματος. Διώκονται δε εξ επαγγέλματος καλούμενοι δι’ απ’ ευθείας κλήσεως και άνευ προανακρίσεώς τινος, εισαγομένης εις πρώτην συνεδρίασιν μεθ’ ημέρας τρεις από της επιδόσεως. Αι αποφάσεις είναι ανέκκλητοι. Η ισχύς του παρόντος Νομοθετικού Βασιλικού Διατάγματος άρχεται από της δια της Εφημερίδος της Κυβερνήσεως δημοσιεύσεως αυτού. Δια το μέτρον των χρηματικών ποινών βλ. άρθρ. 2 Νόμου 110/1945 και άρθρον 57 Ποιν. Κώδικος (τόμ. 8 σελ. 6 και 28). 